**Topi Rönni** (s. 5. toukokuuta 2004 Hausjärvi) on suomalainen jääkiekkoilija. Hän on pelipaikaltaan keskushyökkääjä.

Ura
---

### Seuraura

Rönni syntyi Hausjärven Lavinnossa, mutta hän muutti jo lapsena perheineen Pälkäneen Laitikkalaan. Rönni aloitti jääkiekkoilun Pälkäneen Luja-Lukossa, josta hän siirtyi sittemmin Valkeakosken Kiekko-Ahmaan ja Hauhon Sisuun. Rönni siirtyi E-juniori-ikäisenä Tapparaan, jota hän pitää kasvattajaseuranaan. Rönni voitti kauden 2018–2019 päätteeksi C-nuorten SM-pronssia. Ensimmäisellä U20 SM-sarjan kaudellaan 2020–2021 hän pelasi seuran SM-liigajoukkueessa yhden harjoitusottelun. Kaudella 2021–2022 Rönni Tapparan U20-joukkueen neljänneksi paras pistemies tehoilla 11+18=29. Hän teki seurassa myös liigadebyyttinsä 30. lokakuuta 2021 Mikkelin Jukureita vastaan. Rönni merkittiin Tapparan nelossentteriksi laidoilleen Jere Henriksson ja Petteri Puhakka. Hän sai ottelussa jääaikaa 6.30 minuuttia. Rönnillä mitattiin myös ottelun paras luistelunopeus (34,24 km/h). Hän teki ensimmäisen pääsarjamaalinsa Mestarien liigan pudotuspelien ensimmäisen kierroksen ensimmäisessä ottelussa 16. marraskuuta 2021 vieraissa ruotsalaista Växjö Lakers HC:tä vastaan. Rönni keräsi ottelusta teholukeman +2, kun hän oli jäällä myös Tapparan avausmaalin aikana, kun ottelu päättyi 2–2-tasapeliin. SM-liigassa Rönni avasi maalitilinsä kahdella osumalla viidennessä ottelussaan 11. joulukuuta 2021 vieraissa Oulun Kärppiä vastaan. Hänen toinen osumansa syntyi siirretyn rangaistuksen aikana. Pasi Arola valitsi Rönnin ottelun Alumnien tähtien kakkostähdeksi.

Rönni pelasi kauden 2021–2022 aikana Tapparan SM-liigajoukkueessa kaikkiaan 19 runkosarjaottelua tehopistein 2+2=4 ja kaksi playoff-ottelua ilman tehopisteitä. Hän voitti kauden päätteeksi Suomenmestaruuden. CHL:ssä Rönni pelasi kaksi ottelua tehden yhden maalin. Hän voitti CHL-hopeaa. Rönni pelasi kauden aikana myös yhden ottelun lainalla Hämeenlinnan Pallokerhon SM-liigajoukkueessa tammikuussa 2022. Viikkoa myöhemmin hän pelasi yhden ottelun lainalla Mestis-joukkue KeuPa HT:ssä.

Calgary Flames varasi Rönnin toisella kierroksella 59. pelaajana NHL:n varaustilaisuudessa 2022. Syyskausi 2022–2023 Rönnillä jäi suurimmaksi osaksi väliin polvivamman ja sairastelun vuoksi. Hän pelasi kauden aikana SM-liigassa 22 runkosarjaottelua tehopistein 2+3=5. Rönni ei pelannut otteluakaan pudotuspeleissä, mutta hän voitti kauden päätteeksi Suomenmestaruuden. Mestarien liigassa Rönni pelasi viisi ottelua tehden yhden syöttöpisteen. Hän voitti CHL:n mestaruuden. Rönni pelasi osan kaudestaan vielä myös Tapparan U20-joukkueessa. Hän sijoittui tehoilla 5+10=15 U20 SM-sarjan pistepörssissä toiseksi edellään vain joukkuetoveri Oskari Luoto. Neljännessä finaaliottelussa 5. huhtikuuta 2023 vieraissa Jokereita vastaan hän sai syöttöpisteen Luodon tekemään Tapparan 2–6-voittoon päättyneen ottelun voittomaaliin, kun siirretyn rangaistuksen aikana syntynyt tekemä osuma siirsi joukkueen 0–3-johtoon. Maali ratkaisi Tapparalle U20 SM-sarjan mestaruuden. Rönni teki ottelussa myös Tapparan 0–2-johtomaalin ylivoimalla. Toukokuussa 2023 hän teki seuran kanssa kaksivuotisen jatkosopimuksen. 12. maaliskuuta 2024 Rönni sai Helsingin käräjäoikeudessa tuomion raiskauksesta ja samana päivänä Tappara purki Rönnin pelaajasopimuksen. Myös Calgary Flames ilmoitti luopuvansa hänen pelaajaoikeuksistaan.

### Maajoukkueura

Rönni pelasi alle 20-vuotiaiden MM-kilpailuissa vuonna 2023 sekä alle 18-vuotiaiden MM-kilpailuissa vuonna 2022, jolloin hän voitti pronssia. Rönni valittiin myös Suomen MM-kisaehdokkaaksi vuoden 2021 turnaukseen, mutta hän kuitenkin putosi lopullisesta kisajoukkueesta.

Rönni pelasi myös alle 18-vuotiaiden Hlinka Gretzky Cupissa vuonna 2021, jolloin hän jakoi tehoilla 3+3=6 Suomen sisäisen pistepörssin voiton Joakim Kemellin, Jani Nymanin ja Kasper Kulonummen kanssa. Rönni edusti alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin hän voitti kultaa. Rönni voitti Suomen sisäisen syöttöpörssin neljällä syöttöpisteellään.

Rönni edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020, jolloin hän voitti koko turnauksen jäähypörssin 41 minuutillaan. Rönni on kuulunut myös alle 16-vuotiaiden maajoukkueen kapteenistoon. Yhteensä hän on pelannut 13 nuorten ja 36 poikien maaottelua.

Rönni voitti Pohjola-leirin taitokilpailun vuonna 2019.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Rönni on monipuolinen sentteri, joka on varsin vastuullinen kiekottomana, tiputtaen syvälle auttamaan puolustajiaan omalla alueella. Alasen mukaan hän on käyttökelpoinen alivoimalla ja 187-senttisenä keskushyökkääjänä hän pystyy pelaamaan varsin fyysisesti ja irrottamaan tällä tavoin vastustajia kiekosta. Alasen mukaan Rönnin hyökkäyspelaamisen keskiössä ovat fiksu sijoittuminen ja hyvä pelisilmä syötöille. Alasen mukaan hänellä on myös kiekollista taitoa ja hän on luistelijana kohtalainen, mutta ei kuitenkaan juuri erotu luistelullaan ikäluokastaan.

Muuta
-----

Rönni harrasti lapsena myös yleisurheilua Pälkäneen Luja-Lukossa sekä Tampereen Pyrinnössä, jossa hän on voittanut kiekonheiton 14-vuotiaiden SM-hopeaa. Rönnin ykköslaji yleisurheilussa oli pitkään korkeushyppy, mutta hän joutui jättämään lopulta hyppy- ja juoksulajit kokonaan säären rasitusmurtuman takia. Rönni harrasti myös koripalloa Pälkäneen Luja-Lukossa. Hän on saanut lajissa kutsun myös Suomen juniorimaajoukkueeseen, mutta myös koripallon Rönni joutui lopettamaan rasitusmurtumien vuoksi.

Rönnin isä Heikki on myös harrastanut jääkiekkoa ja hän toimi mm. Tapparan C-nuorten joukkueenjohtajana Topin pelatessa siellä kaudella 2018–2019. Heikki on myös ajanut kilpaa rallia. Myös Topi on ajanut ralliautoa jää- ja peltoradoilla.

### Raiskaussyyte

Rönniä vastaan nostettiin raiskaussyyte Helsingin käräjäoikeudessa syksyllä 2023. Hän oli pois Tapparan toiminnasta lokakuun puolivälistä aina 5. marraskuuta saakka. Oikeuskäsittely alkoi maaliskuussa 2024 ja 12. maaliskuuta Helsingin käräjäoikeus tuomitsi Rönnin yhden vuoden ehdolliseen vankeuteen nuorena henkilönä tehdystä raiskauksesta. Tuomio on lainvoimainen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2020–2021 | Tappara | U20-SM | 39 | 9 | 17 | 26 | 24 | 2 | 0 | 0 | 0 | 2 |
| 2021–2022 | Tappara | U20-SM | 30 | 11 | 18 | 29 | 53 | 2 | 0 | 2 | 2 | 0 |  |  |  |  |  |  | U18 | 6 | 2 | 2 | 4 | 0 |
|  | Tappara | SM-liiga | 19 | 2 | 2 | 4 | 2 | 2 | 0 | 0 | 0 | 0 | Kanada-malja |
|  | HPK | SM-liiga | 1 | 0 | 0 | 0 | 0 | – | – | – | – | – |
|  | KeuPa HT | Mestis | 1 | 1 | 1 | 2 | 2 | – | – | – | – | – |
| 2022–2023 | Tappara | U20-SM | 7 | 2 | 8 | 10 | 4 | 12 | 5 | 10 | 15 | 6 |  |  |  |  |  |  | JMM | 5 | 0 | 0 | 0 | 4 |
|  | Tappara | SM-liiga | 22 | 2 | 3 | 5 | 2 | – | – | – | – | – | Kanada-malja |
| 2 kautta | yhteensä | SM-liiga | 42 | 4 | 5 | 9 | 4 | 2 | 0 | 0 | 0 | 0 |
| 1 kausi | yhteensä | Mestis | 1 | 1 | 1 | 2 | 2 | – | – | – | – | – |

Lähteet
-------

* Topi Rönni The Internet Hockey Databasessa (englanniksi)
* Topi Rönni Eurohockey-sivustolla (englanniksi)
* Topi Rönni *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Topi Rönni *Elite Prospects*. Everysport Media Group AB.  (englanniksi)
2. 1 2  Vähämaa, Toni: Hausjärveltä lähtöisin oleva Topi Rönni sai kutsun Nuorten Leijonien MM-joukkueeseen – "On hirveä halu pistää ihan kaikki likoon" *hameensanomat.fi*.  23.12.2022. Hämeen Sanomat Oy. Viitattu 22.7.2023.
3. ↑  Elite Prospects - Tappara *eliteprospects.com*. Everysport Media Group AB. Viitattu 2.5.2022. (englanniksi)
4. ↑  Tappara - Jukurit, 30.10.2020 *liiga.fi*.  30.10.2021. Jääkiekon SM-liiga Oy. Viitattu 2.11.2021.
5. ↑  Tappara - Jukurit, 30.10.2020 *liiga.fi*.  30.10.2021. Jääkiekon SM-liiga Oy. Viitattu 2.11.2021.
6. ↑  Matches *championshockeyleague.com*.  16.11.2021. Champions Hockey League (CHL) AG. Viitattu 16.11.2021. (englanniksi)
7. ↑  Kärpät - Tappara, 11.12.2021 *liiga.fi*.  11.12.2021. Jääkiekon SM-liiga Oy. Viitattu 11.12.2021.
8. ↑  Topi Rönni ottelukohtaisella lainasopimuksella Hämeenlinnaan *tappara.fi*.  10.1.2022. Tamhockey Oy. Viitattu 2.5.2022.
9. ↑  Kolme U20 pelaajaa lainasopimuksella KeuPaan *tappara.fi*.  17.1.2022. Tamhockey Oy. Viitattu 2.5.2022.
10. 1 2 3  Huikuri, Samuel: Isän ja pojan yhteishaastattelu: Tappara-lupaus Topi Rönnin urheilijapolku on sisältänyt useita eri lajeja *Jatkoaika.com*.  23.2.2023. Jatkoaika r.y. Viitattu 22.7.2023.
11. ↑  Elite Prospects - U20 SM-sarja Stats 2022-2023 *eliteprospects.com*. Everysport Media Group AB. Viitattu 22.7.2023. (englanniksi)
12. ↑  Löfman, Sini: Maalikooste: Tappara on U20 SM-sarjan mestari kaudella 2022–2023 *leijonat.fi*.  6.4.2023. Suomen Jääkiekkoliitto ry – Finlands Ishockeyförbund rf. Viitattu 19.7.2023.
13. ↑  Jatkosopimuksia ja uusia tulokkaita - katso kaikki julkaistut sopimukset *tappara.fi*.  10.5.2023. Tamhockey Oy. Viitattu 24.7.2023.
14. ↑
15. ↑  Topi Rönni tuomittiin raiskauksesta – NHL-seura teki päätöksensä *www.iltalehti.fi*. Viitattu 12.3.2024.
16. ↑  Pikkuleijonien MM-ehdokkaiden nimilista julki – MM-joukkueelle sinetti 17.4. *leijonat.fi*.  8.4.2021. Suomen Jääkiekkoliitto ry – Finlands Ishockeyförbund rf. Viitattu 2.11.2021.
17. ↑  Elite Prospects - Finland U18 *eliteprospects.com*. Everysport Media Group AB. Viitattu 2.11.2021. (englanniksi)
18. ↑  Elite Prospects - Finland U18 *eliteprospects.com*. Everysport Media Group AB. Viitattu 2.5.2022. (englanniksi)
19. ↑  Mennander, Pasi: Tässä kapteenisto U16:n ensimmäisiin maaotteluihin! Kasper Kulonummella C-kirjain *leijonat.fi*.  14.8.2019. Suomen Jääkiekkoliitto ry – Finlands Ishockeyförbund rf. Viitattu 2.11.2021.
20. ↑  Mennander, Pasi: Topi Rönni taitokisan ykkönen Pohjola-leirillä – Edustaa Suomea Nuorten Olympialaisissa tammikuussa 2020 – Video voitokkaasta suorituksesta *leijonat.fi*.  5.3.2019. Suomen Jääkiekkoliitto ry – Finlands Ishockeyförbund rf. Viitattu 2.11.2021.
21. ↑  Alanen, Lassi: Suomalaispelaajien ensimmäinen ranking vuoden 2022 varaustilaisuuteen: Brad Lambert piikkipaikalla, neljä JYP-pelaajaa kymmenen kärjessä *fi.eprinkside.com*.  5.9.2021. Everysport Media Group AB. Viitattu 2.11.2021.
22. ↑  Säären rasitusmurtumasta kärsinyt Topi Rönni viikonloppuna nuorten SM-kisoissa *shl.fi*.  7.8.2018. Pirmediat Oy. Viitattu 2.11.2021.
23. ↑  Pälkäneelle saadaan lisää Suomi-paitoja *shl.fi*.  17.5.2017. Pirmediat Oy. Viitattu 2.11.2021.
24. ↑  Schroderus, Taru: Pohjola-leiriltä Leijona-paitaan *pohjolasairaala.fi*.  21.3.2019. Pohjola Sairaala Oy. Viitattu 2.11.2021.
25. ↑  Heikki Rönni Team Staff Profile - Elite Prospects *eliteprospects.com*. Everysport Media Group AB. Viitattu 22.7.2023. (englanniksi)
26. ↑  Tatu Myllykoski: Tapparan hyökkääjää syytetään raiskauksesta – jää sivuun joukkueen toiminnasta *Ilta-Sanomat*.  19.10.2023. Viitattu 19.10.2023.
27. ↑  Raiskauksesta syytetty Topi Rönni palaa Tapparaan *www.iltalehti.fi*. Viitattu 6.11.2023.
28. ↑  Tihilä, Katri & Horppu, Anna: Tappara-pelaaja Topi Rönnille tuomio raiskauksesta  12.2.2024. Yle. Viitattu 12.3.2024.
29. ↑  Lehtinen, Lauri: 19-vuotias jääkiekkoilija Topi Rönni ei valita raiskaus­tuomiostaan *Ilta-Sanomat*.  11.4.2024. Viitattu 19.4.2024.

Aiheesta muualla
----------------

* Kuvia tai muita tiedostoja aiheesta **Topi Rönni** Wikimedia Commonsissa